נאנט

נַאנְט (בצרפתית: Nantes), הידועה בכינויה "עיר הדוכסים", היא העיר הגדולה במערב צרפת, והשישית בגודלה במדינה. היא יושבת על הנהר לואר לא הרחק משפכו לאוקיינוס האטלנטי. ב-2015 גרו בה 303,382 תושבים ובמטרופולין כ-950,000 תושבים. נאנט היא בירת חבל פיי דה לה לואר ("ארצות הלואר"), ובירתו של מחוז הלואר האטלנטי. שטח העיר 65.19 קמ"ר, ושטח המטרופולין 3302 קמ"ר.

בין המפורסמים בבני העיר: הסופר ז'ול ורן, נולד בשנת 1828.

== גאוגרפיה ==
נאנט יושבת על שתי גדותיו של נהר הלואר, בנקודה בה מתמזגים בו נהרות האֵרדר והסֵבר נאנטז, והיא מרוחקת כ-55 ק"מ מהאוקיינוס האטלנטי.

נאנט מחולקת ל-11 שכונות, 9 מהן על הגדה הימנית (הצפונית) של הלואר, אחת בגדה השמאלית, ואחת על האי נאנט (Ile de Nantes).

מרכז העיר ההיסטורי שוכן במקום שבו הנהר ארדר נפגש עם הלואר, שבחלקו יובש במאה ה-20. במזרחו של אזור זה נמצאים תחנת הרכבת של נאנט, הגן הבוטאני וטירת דוכסי ברטאן (Château des ducs de Bretagne) שנבנתה ב-1207, ובמערבו כיכר גראלן (Place Graslin) ובה משכן האופרה של נאנט (1788). מרכז-העצבים של העיר הוא כיכר המסחר (Place du Commerce) שהיא גם הצומת המרכזי של כל סוגי התחבורה הציבורית העירונית: האוטובוסים והרכבת הקלה.

== היסטוריה ==
במקור נוסדה העיר על ידי שבט קלטי בשם נמנטי (Namneti) בסביבות שנת 70 לפני הספירה. בהמשך נכבשה על ידי יוליוס קיסר בשנת 56 לפני הספירה, וניתן לה השם "פורטוס נמנטוס". העיר נכבשה עוד על ידי הסקסונים בסביבות 285 לספירה, הפרנקים בסביבות 500 לספירה, הברטונים במאה ה-6 וה-7, והנורמנים ב-846. בשנת 937 אלן בארב-טורט, נכדו של המלך האחרון של בריטָני - אשר גורש על ידי הנורמנים, סילק אותם מהשטח וייסד את דוכסות ברטאן, אשר ב-1532 סופחה על ידי ממלכת צרפת.

ב-14 באפריל 1434 החלה בניית הקתדרלה של העיר - קתדרלת סן פייר וסן פול - בסגנון גותי, שנמשכה לתוך המאה ה-17. ב-28 בינואר 1972 ניזוקה הקתדרלה קשות משרפה, דבר שהוביל לשחזור יסודי של המבנה.

בשנת 1598, בטירת דוכסי ברטאן, חתם המלך אנרי הרביעי על צו המעניק חופש פולחן דתי לפרוטסטנטים. הצו נודע בשם "האדיקט של נאנט".

במאה ה-20 וה-21 נמשכה המחלוקת הפוליטית באשר לשיוכה של העיר, ושל המחוז כולו, לברטאן. מאז המאה ה-20 אין העיר שייכת עוד מנהלית לחבל ברטאן, כי אם היא בירתו של חבל פיי דה לה לואר. עם זאת סמליה כולם מאזכרים את סמל ברטאן, ורבים מתושביה הם בעלי זהות ברטונית.

== הקהילה היהודית ==
קהילה יהודית התקיימה בעיר במאה ה-13, עד שגורשה עם שאר יהודי ברטאן ב-1236. במאה ה-16 התחילו להתיישב בעיר משפחות מפורטוגל, מצאצאי אנוסים. בית הכנסת בעיר הוקם ב-1870. על פי מפקד שערך ממשל וישי ב-1942 בימי מלחמת העולם השנייה התגוררו בעיר 531 יהודים, וכעבור שנה מספרם ירד לעשרות בודדות. לאחר המלחמה הגיעו לעיר משפחות יהודיות מצפון אפריקה, וב-1969 התגוררו בעיר כ-500 יהודים.

== כלכלה ==
נאנט היא נמל-נהר חשוב, המקבץ על הלואר את הסחר האטלנטי אל- ומפנים הארץ ויחד עם ממשיכו בעיירה סן-נזר, ממערב לנאנט, הוא מהווה את הנמל הרביעי בגודלו בצרפת, ועוברים בו מעל 34 מיליון טונות סחורות מדי שנה. נאנט היא המרכז המסחרי והתעשייתי של חבל ארצות הלואר. היא בולטת בהיותה עיר-הולדתם של מוצרי מזון מפורסמים כדוגמת הביסקוויטים פתי בר (1886), וה"עוגה הננטזית" המתקתקה. כמו כן, העיר היא מרכז חשוב של פירות ים.

== ערים תאומות ==
הערים התאומות של נאנט הן:
* 
* 
* 
* 
* 
* 
* 
<gallery>
File:Statue of Anne of Brittany in Nantes.jpg|פסל של אן מברטאן בנאנט
File:Facade of Cathédrale Saint-Pierre de Nantes.jpg|קתדרלת סנט פייר ופול
File:Tombeau de François II de Bretagne (1).jpg|קבר פרנסואה השני דוכס ברטאן ושתי נשותיו בקתדרלת נאנט
File:Château des ducs de Bretagne (Nantes) (2).jpg|הכניסה לטירת הדוכסים בנאנט
File:Château des ducs de Bretagne (Nantes) (1).jpg|חומת טירת הדוכסים בנאנט
File:Louis-XVI column (1).jpg|עמוד לואי ה-16 בנאנט
File:Théâtre Graslin.jpg|בניין התיאטרון בנאנט
File:Place Graslin.jpg|כיכר גראסלין בנאנט
File:Place Royale (Nantes) (1).jpg|כיכר רויאל בנאנט
File:Fountain of the Place Royale in Nantes.jpg|מזרקת ארבעה נהרות הלואר בכיכר רויאל בנאנט
File:Galeries Lafayette (Nantes).jpg|גאלרי לפאייט בנאנט
File:Streets in Nantes (1).jpg|רחוב מסעדות בנאנט
File:Nantes synagogue 2.JPG|בית הכנסת בנאנט
</gallery>

== ראו גם ==
* פוטבול קלאב דה נאנט

== קישורים חיצוניים ==

* 

* 
* 
* [http://www.nantes-tourisme.com אתר התיירות של העיר]
* 
* 
* נעמה ריבה, [http://www.xnet.co.il/architecture/articles/0,14710,L-3099917,00.html האי הוא אפשרי: אזור תעשייתי גווע הפך למרכז עירוני שוקק חיים], Xnet, 26.2.2013
* 

==הערות שוליים==

*
קטגוריה:פיי דה לה לואר: ערים
קטגוריה:קהילות יהודיות שהושמדו בשואה